Vieno perleidžiamo balso sistema
Vieno perleidžiamo balso sistema (angl. single transferable vote) – rinkimų sistema, kai naudojamas prioritetinis balsavimas ir kiekviename etape pašalinamas vienas kandidatas. Vieno perleidžiamo balso sistema gali būti naudojama ir tada, kai reikia išrinkti vieną kandidatą, ir tada, kai reikia išrinkti daugiau kandidatų. Naudojant šią sistemą iš pradžių nustatoma, kiek balsų turi surinkti išrinktas kandidatas. Tai galima padaryti pagal tokią išraišką: k = ⌈ r v + 1 ⌉ + 1 , {\displaystyle k=\lceil {\frac {r}{v+1}}\rceil +1,} kur k {\displaystyle k} yra skaičius balsų, kuriuos turi surinkti kandidatas, r {\displaystyle r} yra rinkėjų skaičius, v {\displaystyle v} yra vietų skaičius, o ⌈ x ⌉ {\displaystyle \lceil x\rceil } žymi apvalinimą į didesnę pusę. Jei kurie nors kandidatai surenka daugiau balsų, perviršis yra paskirstomas tiems kandidatams, kuriuos išrinktų kandidatų rinkėjai įrašė antraisiais, proporcingai antrųjų vietų skaičiui. Kitu atveju skaičiavimai gali būti supaprastinami, ir balsai paskirstomi pagal atsitiktinai parinktus biuletenius. Jei joks kandidatas nesurenka pakankamai balsų, pašalinamas kandidatas, surinkęs mažiausiai pirmų vietų. Procesas kartojamas, kol išrenkamas reikiamas skaičius kandidatų. Vieno perleidžiamo balso sistema leidžia pasiekti proporcinį atstovavimą. Pirmą kartą vieno perleidžiamo balso sistema buvo panaudota Danijoje, 1855 m.